# Europos Sąjungos C 400A/2021

| | ISSN 1977-0960 |
| --- | --- |
| Europos Sąjungos
  oficialusis leidinys | C 400A |
| | |
| Leidimas lietuvių kalba | Informacija ir pranešimai | 64 metai2021m. spalio 4d. |

ISSN 1977-0960

Europos Sąjungos

oficialusis leidinys

C 400A

Leidimas lietuvių kalba

Informacija ir pranešimai

64 metai2021m. spalio 4d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Audito Rūmai |
| 2021/C 400 A/01 | Kvietimas pareikšti susidomėjimą. Finansų auditoriai (jaunųjų specialistų programa). Laikinieji darbuotojai (AD 6 lygis) | 1 |

Turinys

Puslapis

V   Nuomonės

ADMINISTRACINĖS PROCEDŪROS

Audito Rūmai

2021/C 400 A/01

Kvietimas pareikšti susidomėjimą. Finansų auditoriai (jaunųjų specialistų programa). Laikinieji darbuotojai (AD 6 lygis)

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Audito Rūmai

| 2021 10 4 | LT | Europos Sąjungos oficialusis leidinys | CA 400/1 |
| --- | --- | --- | --- |

2021 10 4

LT

Europos Sąjungos oficialusis leidinys

CA 400/1

---

KVIETIMAS PAREIKŠTI SUSIDOMĖJIMĄ

Finansų auditoriai (jaunųjų specialistų programa)

Laikinieji darbuotojai (AD 6 lygis)

(2021/C 400 A/01)

KAS MES ESAME

Europos Audito Rūmai yra Europos Sąjungos išorės auditorius. Įsteigti 1975 m. Audito Rūmai yra viena iš septynių ES institucijų. Mūsų būstinėje Liuksemburge dirba apie 900 auditorių, pagalbinių ir administracijos visų ES tautybių darbuotojų.

Audito Rūmai veikia kaip kolegialus organas, susidedantis iš 27 narių – po vieną iš kiekvienos ES valstybės narės. Mūsų auditoriai tikrina, ar ES gerai tvarko finansų apskaitą ir teisingai taiko savo finansines taisykles, taip pat ar ES politika bei programomis užtikrinama, kad numatyti tikslai būtų pasiekti ir lėšos naudojamos racionaliai.

Savo darbu padedame gerinti ES finansų valdymą ir skatiname atskaitomybę ir skaidrumą. Mes įspėjame apie riziką, teikiame patikinimą, nurodome trūkumus ir sėkmės pavyzdžius ir teikiame rekomendacijas ES politikos formuotojams bei teisės aktų leidėjams. Savo pastabas ir rekomendacijas teikiame Europos Parlamentui, ES Tarybai, nacionalinėms vyriausybėms ir parlamentams, taip pat plačiajai visuomenei.

Audito Rūmai padalyti į dešimt audito ir administravimo direktoratų, kuriuose dirba lanksčiai pagal užduotis sudaromos grupės. Audito direktoratai dirba įvairiose politikos srityse, kurios darbuotojams yra priskiriamos pagal darbo programoje nustatytus prioritetus. Žinių valdymas ir tinkamų ekspertinių žinių plėtojimas yra labai svarbūs mūsų audito darbui, kuris taip pat apima keliones į ES ir kitas pasaulio šalis. Audito Rūmai siūlo mokytis skatinančią aplinką, kurioje sudaromos profesinio tobulėjimo galimybės.

KĄ MES SIŪLOME

Siekdami skatinti jaunimo užimtumą ir pritraukti talentingų jaunųjų absolventų, Audito Rūmai skelbia jaunųjų specialistų programą, pagal kurią siūlomos terminuotos audito darbo sutartys. Šios programos dalyviams bus suteikta unikali galimybė profesiškai tobulėti, įgyti naudingos darbo patirties ir žinių apie ES finansus ir politiką bei Audito Rūmų vaidmenį.

Nusprendėme parengti rezervo sąrašą, į kurį įtrauksime auditorius, kuriems gali būti pasiūlytos institucijos laikinųjų darbuotojų sutartys, atsižvelgiant į laisvas darbo vietas ir su veikla susijusius poreikius.

Auditoriai bus įdarbinti pagal Kitų ES tarnautojų įdarbinimo sąlygų (KTĮS) (1) 2 straipsnio b dalį ketverių metų laikotarpiui, kuris gali būti pratęstas vieną kartą ne ilgesniam nei dar dvejų metų laikotarpiui. Pagal pradinę sutartį bus taikomas devynių mėnesių bandomasis laikotarpis.

Įdarbinti nauji auditoriai dalyvaus integracijos programoje, kurią sudaro įvadinis laikotarpis, apimantis atitinkamus mokymus ir įtraukimą į audito grupes.

AD 6 kategorijos (1 pakopos) bazinis mėnesinis atlyginimas šiuo metu yra 5 563,58 EUR.

Atsižvelgiant į KTĮS nustatytas sąlygas, asmenines aplinkybes ir šeiminę padėtį, prie bazinio atlyginimo, nuo kurio skaičiuojamas ES mokestis ir kuriam netaikomi nacionaliniai mokesčiai, gali būti pridėtos tam tikros išmokos.

Šių išmokų apskaičiavimo nuostatos pateikiamos KTĮS.

ES institucijos turi savo pensijų ir sveikatos sistemas, kurios pagrįstos tiesiogiai iš darbuotojų atlyginimų išskaičiuojamais įnašais.

Darbuotojų vaikai gali nemokamai lankyti Europos mokyklą.

KO MES IEŠKOME

1.   Teisiniai reikalavimai

Remiantis KTĮS 12 straipsnio 2 dalimi, kandidatai savo paraiškos teikimo dieną privalo:

| — | būti vienos iš ES valstybių narių piliečiai; |
| --- | --- |

—

būti vienos iš ES valstybių narių piliečiai;

| — | turėti visas piliečio teises; |
| --- | --- |

—

turėti visas piliečio teises;

| — | būti įvykdę visas su ėmimu į karinę tarnybą susijusias įstatymų nustatytas prievoles ir |
| --- | --- |

—

būti įvykdę visas su ėmimu į karinę tarnybą susijusias įstatymų nustatytas prievoles ir

| — | turėti numatomoms pareigoms eiti reikiamas charakterio savybes. |
| --- | --- |

—

turėti numatomoms pareigoms eiti reikiamas charakterio savybes.

2.   Kvalifikacija

Pagal KTĮS 10 straipsnio 1 dalį:

| i. | turėti išsilavinimą, atitinkantį užbaigtas, ne trumpesnes kaip trejų metų universitetines studijas, patvirtintas diplomu, įgytu ne anksčiau kaip prieš šešerius metus iki paraiškos dėl šio kvietimo pateikimo termino, arba |
| --- | --- |

i.

turėti išsilavinimą, atitinkantį užbaigtas, ne trumpesnes kaip trejų metų universitetines studijas, patvirtintas diplomu, įgytu ne anksčiau kaip prieš šešerius metus iki paraiškos dėl šio kvietimo pateikimo termino, arba

| ii. | turėti atitinkamo lygio profesinį parengimą, įgytą ne anksčiau kaip prieš šešerius metus iki paraiškos dėl šio kvietimo pateikimo termino, kai tai pagrįsta tarnybos interesais. |
| --- | --- |

ii.

turėti atitinkamo lygio profesinį parengimą, įgytą ne anksčiau kaip prieš šešerius metus iki paraiškos dėl šio kvietimo pateikimo termino, kai tai pagrįsta tarnybos interesais.

Be to, kas išdėstyta pirmiau, kandidatai taip pat privalo turėti arba:

| — | magistro laipsnį audito, apskaitos, statistikos, matematikos, verslo administravimo, finansų ar ekonomikos srityse, arba |
| --- | --- |

—

magistro laipsnį audito, apskaitos, statistikos, matematikos, verslo administravimo, finansų ar ekonomikos srityse, arba

| — | profesinę kvalifikaciją audito ar apskaitos srityje (ACCA, CIA ir pan.). |
| --- | --- |

—

profesinę kvalifikaciją audito ar apskaitos srityje (ACCA, CIA ir pan.).

Atkreipiame dėmesį į tai, kad bus vertinami tik ES valstybėse narėse (arba buvusiosiose ES valstybėse narėse) suteikti ar pripažinti diplomai ir profesinės kvalifikacijos arba diplomai ir profesinės kvalifikacijos, kuriems taikomi atitinkamų vienos iš šių valstybių narių institucijų išduoti lygiavertiškumo pažymėjimai.

3.   Profesinė patirtis

Būtina turėti bent dvejų (2) metų profesinę patirtį audito srityje.

4.   Kalbų mokėjimas

| — | Puikios vienos oficialiosios ES kalbos žinios (gimtosios kalbos arba bent C2 lygio supratimas, kalbėjimas ir rašymas); |
| --- | --- |

—

Puikios vienos oficialiosios ES kalbos žinios (gimtosios kalbos arba bent C2 lygio supratimas, kalbėjimas ir rašymas);

| — | kadangi anglų ir prancūzų kalbos yra oficialiosios Audito Rūmų darbo kalbos, būtina gerai mokėti vieną iš šių kalbų (bent C1 lygio supratimas, kalbėjimas ir rašymas); jei kandidato gimtoji kalba yra anglų arba prancūzų, būtina gerai mokėti kitą Audito Rūmų darbo kalbą (bent C1 lygio supratimas, kalbėjimas ir rašymas). |
| --- | --- |

—

kadangi anglų ir prancūzų kalbos yra oficialiosios Audito Rūmų darbo kalbos, būtina gerai mokėti vieną iš šių kalbų (bent C1 lygio supratimas, kalbėjimas ir rašymas); jei kandidato gimtoji kalba yra anglų arba prancūzų, būtina gerai mokėti kitą Audito Rūmų darbo kalbą (bent C1 lygio supratimas, kalbėjimas ir rašymas).

Kitų kalbų mokėjimas būtų privalumas.

Įsivertinti užsienio kalbos žinias galite čia:

https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid

5.   Įgūdžiai

| — | gebėjimas rinkti, apibendrinti ir analizuoti informaciją; |
| --- | --- |

—

gebėjimas rinkti, apibendrinti ir analizuoti informaciją;

| — | geri bendravimo įgūdžiai; |
| --- | --- |

—

geri bendravimo įgūdžiai;

| — | gebėjimas lanksčiai dirbti užduotimis grindžiamoje organizacijoje tarptautinėje aplinkoje; |
| --- | --- |

—

gebėjimas lanksčiai dirbti užduotimis grindžiamoje organizacijoje tarptautinėje aplinkoje;

| — | gebėjimas dirbti savarankiškai ir grupėje, įskaitant galimybę vykti į audito misijas; |
| --- | --- |

—

gebėjimas dirbti savarankiškai ir grupėje, įskaitant galimybę vykti į audito misijas;

| — | atsparumas ir tvirta motyvacija. |
| --- | --- |

—

atsparumas ir tvirta motyvacija.

PROCEDŪRA

Paraiškas nagrinės sudaryti darbo sutartis įgaliotos tarnybos (įgaliota tarnyba) paskirta atrankos komisija.

Atrankos komisija parengs kandidatų, kurie atitinka pirmiau išvardytus 1–4 kriterijus, sąrašą.

Sąrašas galios iki 2023 m. gruodžio 31 d. Jis galės būti pratęstas.

Atsižvelgdami į savo tarnybos poreikius, audito direktoratai iš sąrašo atrinks kandidatus, kurie bus pakviesti į pokalbį. Kandidatų taip pat gali būti paprašyta atlikti kelis specialius testus, siekiant įvertinti jų įgūdžius ir gebėjimus. Apie šių testų pobūdį, turinį ir laiką bus vėliau pranešta visiems kandidatams.

Šiuos pokalbius ir testus surengs atrankos komisija.

Po pokalbių ir testų atrankos komisija pateiks įgaliotai tarnybai siūlomą kandidatų, kurie atitinka pareigoms keliamus reikalavimus, sąrašą (pirmiau nurodytus 3–5 kriterijus). Atsižvelgiant į tarnybos poreikius ir į tai, ar yra laisvų darbo vietų, įgaliota tarnyba gali pateikti darbo pasiūlymą vienam ar keliems atrinktiems kandidatams.

Tai, kad kandidatai yra įtraukti į įgaliotai tarnybai pateiktą sąrašą, jokiu būdu nereiškia, kad jie bus įdarbinti.

PARAIŠKOS

Paraiškų teikimo terminas – 2021 m. spalio 29 d. 12.00 val. (vidurdienis) (CET).

Paraiškos turi būti parengtos anglų arba prancūzų kalba ir pateiktos tik internetu, užpildžius formą, kurią galima rasti Audito Rūmų darbo pasiūlymų puslapyje („Open positions“) paskelbto kvietimo (anglų ar prancūzų kalba) apačioje:

https://www.eca.europa.eu/lt/Pages/JobOpportunities.aspx

Į paraiškas turi būti įtraukti šie dokumentai:

| — | motyvacinis laiškas (ne daugiau kaip 1 puslapis); |
| --- | --- |

—

motyvacinis laiškas (ne daugiau kaip 1 puslapis);

| — | naujausias CV (ne daugiau kaip 3 puslapiai)
  Europass formatu (žr. http://europa.eu/europass). |
| --- | --- |

—

naujausias CV (ne daugiau kaip 3 puslapiai)
  Europass formatu (žr. http://europa.eu/europass).

Atkreipiame dėmesį, kad vertinant jūsų paraišką bus atsižvelgta tik į jūsų CV ir motyvaciniame laiške pateiktą informaciją.

Kiekvienoje paraiškoje pateikta informacija bus laikoma tikra ir teisinga, todėl bus įpareigojanti paraišką pateikusį asmenį.

Pareikalavus paraišką pateikęs asmuo privalo galėti pateikti savo kvalifikacijų, profesinės patirties ir dabartinių pareigų rašytinį įrodymą, jei bus manoma, kad tai būtina.

Kad paraišką užpildytumėte laiku, primygtinai rekomenduojame nelaukti iki paskutinių paraiškų pateikimo valandų. Patirtis rodo, kad artėjant paraiškų pateikimo terminui sistema gali būti perkrauta.

Bet kuri paraiška, kuri bent kiek neatitiks šių nurodymų, bus atmesta.

ĮDARBINIMO POLITIKA

Remiantis mūsų lygių galimybių politika ir Tarnybos nuostatų 1d straipsniu, Audito Rūmai puoselėja įvairovę ir skatina lygias galimybes. Audito Rūmai priima paraiškas nediskriminuodami jokiu pagrindu ir imasi veiksmų, siekdami užtikrinti, kad įdarbinant būtų išlaikoma vyrų ir moterų pusiausvyra, remiantis Europos Sąjungos pagrindinių teisių chartijos 23 straipsniu. Audito Rūmai taip pat įgyvendina priemones, skirtas darbui ir šeimos gyvenimui suderinti.

Jeigu dalyvaujant šioje atrankos procedūroje jums reikės specialių priemonių (dėl tam tikros negalios ar sutrikimų), prašome mums apie tai iš anksto pranešti e. paštu ECA-Selection@eca.europa.eu.

DUOMENŲ APSAUGA

Audito Rūmai yra įsipareigoję užtikrinti, kad kandidatų asmens duomenys būtų tvarkomi pagal 2018 m. spalio 23 d. Europos Parlamento ir Tarybos reglamentą (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (2).

Daugiau informacijos pateikta specialiajame laisvoms darbo vietoms skirtame privatumo pareiškime, kurį galima rasti:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_LT.PDF

Kandidatų, atitinkančių šiame kvietime pareikšti susidomėjimą pateiktus kriterijus, sąrašas bus paskelbtas Audito Rūmų interneto svetainėje (intranete ir internete). Sąrašas bus skelbiamas mūsų interneto svetainėje tol, kol pasibaigs jo galiojimas. Atkreipiame dėmesį, kad jūs turite teisę pareikalauti, kad mes išbrauktume jūsų vardą ir pavardę iš paskelbto sąrašo. Jūs galite tai padaryti atsiųsdami e. laišką ECA-Selection@eca.europa.eu.

PRAŠYMAI DĖL PERŽIŪROS, SKUNDAI IR APELIACIJOS, SKUNDAI EUROPOS OMBUDSMENUI

Jei kuriame nors atrankos procedūros etape jūs manote, kad sprendimu jums daromas neigiamas poveikis, galite imtis šių veiksmų:

I.   Prašymas atrankos komisijai persvarstyti sprendimą

Jūs galite pateikti motyvuotą prašymą raštu, kad atrankos komisijos priimtas sprendimas būtų persvarstytas. Šis prašymas turi būti išsiųstas per 10 dienų nuo pranešimo apie sprendimą adresu ECA-Recours@eca.europa.eu.

II.   Skundai

Pagal Tarnybos nuostatų 90 straipsnio 2 dalį, jūs galite pateikti skundą raštu dėl Audito Rūmų sprendimo atmesti jūsų paraišką per tris mėnesius nuo tada, kai jums apie tai buvo pranešta, šiuo adresu:

| The Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUXEMBOURG |

The Secretary-General

European Court of Auditors

12, rue Alcide De Gasperi

L-1615 Luxembourg

LUXEMBOURG

III.   Teismo apeliacija

Pagal Tarnybos nuostatų 91 straipsnį jūs galite pateikti apeliaciją Europos Sąjungos Teisingumo Teismui dėl sprendimo atmesti jūsų skundą, jei jis jums daro neigiamą poveikį. Šį veiksmą turi atlikti advokatas per tris mėnesius nuo pranešimo apie sprendimą atmesti skundą dienos.

IV.   Skundai Europos ombudsmenui

Jei manote, kad tvarkydami jūsų paraišką Audito Rūmai pažeidė administracines procedūras, jūs galite pateikti skundą Europos ombudsmenui, prieš tai kreipęsi į Audito Rūmus su siūlymu išspręsti ginčą. Šį skundą turite pateikti per dvejus metus nuo tos dienos, kai sužinojote apie su jūsų skundu susijusius faktus. Elektroninę skundo formą galite rasti Europos ombudsmeno interneto svetainėje. Pateikus skundą Europos ombudsmenui, pirmiau nurodytų apeliacinių skundų terminai nesikeičia.

---

(1)  https://eur-lex.europa.eu/legal-content/LT/TXT/PDF/?uri=CELEX:01962R0031-20 200101&from=LT

(2)  OL L 295, 2018 11 21, p. 39.

---